**ПРОБЛЕМ / ПРЕДМЕТ ДЕЛОВАЊА ПРОГРАМА**

Градска општина Младеновац се налази међу 27 општина у Републици Србији са највишим ризиком страдања деце у саобраћају (према подацима Агенције за безбедност саобраћаја). На скали јавног и саобраћајног ризика страдања пешака, Младеновац је на четвртом од пет места (на скали где су општине са највећим ризиком на петом месту), док је на скали јавног и саобраћајног ризика страдања бициклиста на трећем месту. На скали јавног ризика страдања деце у саобраћају Младеновац је на четвртом од пет места, док је на скали јавног ризика страдања деце у путничким аутомобилима на трећем месту.

На територији ГО Младеновац постоје четири опасна места на путевима првог и другог реда, према истраживањима Агенције за безбедност саобраћаја. Од ова четири опасна места, једно је категорисано као опасно место првог ранга (велика опасност), два су категорисана као опасна места другог ранга, и једно место је категорисано као опасно место трећег ранга. На овим местима се годинама не смањује број несрећа.

Надлежне институтције тренутно предузимају мере за елиминисање проблема у физичком смислу у Младеновцу (планирање, изградња и сигнализација на путевима). Међутим према истраживањима Светлане Чичевић, професорке Саобраћајног факултета у Београду, око 85% смртних случајева у саобраћајним незгодама се дешава у слабо развијеним и средње развијеним државама, у којима је, поред проблема у инфраструктури, и ниво образовања о безбедности у саобраћају низак. Статистички подаци и анализе дешавања саобраћајних незгода (велики број погинулих, тешко повређених људи и велике материјалне штете) захтевају да се осмишљено предузимају мере које ће допринети повећању безбедности свих учесника у саобраћају. Значај и хитност ове проблематике постаје све већи имајући у виду негативан тренд све већег учешћа младих у саобраћајним незгодама, што указује и на лош тренд у образовању младих о саобраћајној безбедности. Саобраћајно понашање се учи од најранијег детињства, и наставља се кроз обуке за вожњу, даље праћење прописа, и свакодневну едукацију и прихватање правила понашања кроз различите кампање. У комбинацији са законодавством, кампање за безбедност саобраћаја имају пун ефекат, у смислу утицаја на свест учесника у саобраћају, према закључку Светске здравствене организације. Према истом извору, када се користи комбинација образовања, информисања и публицитета генерално, добија се велики проценат смањења смртности и озбиљних повреда у саобраћају.

Посебну пажњу је потребно посветити пешацима, који су једини учесници у саобраћају који за своје кретање не морају да поседују било коју дозволу или документацију да су обучени да безбедно учествују у саобраћају. Пешаци су самим тим најнезаштићенија група учесника у саобраћају када се догоди саобраћајна незгода. Најмлађи пешаци због недовољне психо-физичке зрелости, недовољног животног и саобраћајног искуства често нису у могућности да задовоље високе захтеве безбедног понашања у саобраћају, где и мали тренутак непажње може изазвати саобраћајну незгоду са тешким последицама. Такође, родитељи све чешће довозе децу у школу, тако да деца немају прилике да науче правила понашања у саобраћају - па је интервенција потребна на едукацији обе генерације.

Наведени проблеми оправдавају спровођење кампања у Младеновцу, усмерених на побољшање безбедности учесника у саобраћају, са посебним акцентом на едукацији деце, зарад њихове личне безбедности и изградње генерација пажљивијих грађана у саобраћају. Према истраживању Светлане Чичевић, људи се о безбедности саобраћаја највише информишу путем интернета и телевизије (65%), a показало се да све кампање које се спроводе у области безбедности саобраћаја (коришћење мобилних телефона у току вожње, прекорачење брзине, вожња под дејством алкохола и др.) имају једнак ефекат на подстицај промене понашања. Ипак, кампање имају најјачи утицај на утемељење исправних ставова и понашања, али слабији ефекат на промену погрешних ставова и понашања, те се у програм мора увести едукација учесника у саобраћају и примена конкретних метода за спречавање несрећа.

**ОПИС ПРОГРАМА**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Како је ГО Младеновац међу најлошије рангираним општинама у Србији када је у питању безбедност у саобраћају, програм обухвата рад у различитим областима безбедности у саобраћају и са различитим актерима - с обзиром на то да је људски фактор најчешћи узрок саобраћајних несрећа. Програм има за цињљ да допре до већине учесника у саобраћају, а нарочито до угрожених и ризичних група, као што су ученици, бициклисти, возачи пољопривредних возила, и др., и да пренесе потребна знања и информације, како би се унапредило саобраћајно васпитање и образовање.  Програм подразумева превентивне и, већином, едукативне и промотивне активности из области безбедности саобраћаја, које ће снажно утицати на развој свести и понашања становника ГО Младеновац. Програм ће се реализовати у неколико области у којима ГО Младеновац сматра да је потребно да реагује, и то су:   1. Подизање свести грађана ГО Младеновац о проблему безбедности саобраћаја у Младеновцу, који је већи од републичког просека, и потребе да се промене ставови и навике у понашању у саобраћају. 2. Повећање знања деце и возача о безбедном понашању у саобраћају, односно постизање промене њиховог понашања у саобраћају. 3. Реализација конкретних мера које доприносе безбедности угрожених група у саобраћају и са циљем спречавања саобраћајних незгода 4. Повећање знања одговорних лица у ГО Младеновац о потребним програмима и могућностима повећања безбедности саобраћаја у ГО Младеновац, како би се са ових инстанци покренуле активности за реализацију циљева повећања безбедности у саобраћају.   У циљу постизања промене у наведеним областима, програм предвиђа пет група активности:   1. Кампања усмерена ка целокупном становништву ГО Младеновац са циљем подизања свести и информисања о великом проблему безбедности у саобраћају у Младеновцу и потреби промене ставова и понашања у саобраћају како би сви грађани били безбеднији на улици; 2. Едукативне активности усмерене ка деци, које подстичу промене понашања од детињства и услед којих се граде генерације опрезнијих учесника у саобраћају; Едукативне активности усмерене ка старијим учесницима саобраћаја, усмерене најпре на покушај промене негативних навика у вожњи које су потенцијална опасност за све учеснике у саобраћају, нарочито на небезбедним тачкама у ГО Младеновац; 3. Конкретне активности реализације безбедносних стандарда на терену на местима која су процењена за небезбедна, којима се упозоравају и приморавају учесници у саобраћају да се пажљиво понашају, и унапређује безбедност рањивих учесника у саобраћају; 4. Едукација чланова општинске комисије за безбедност саобраћаја, чиме се унапређује рад комисије и повећава могућност за креирање даљих делотворних и иновативних приступа унапређења безбедности саобраћаја у ГО Младеновац.   Безбедност у саобраћају је комплексна и широка област и ради реализације послова и захтева у различитим областима неопходна је сарадња са многим субјектима на нивоу локалне заједнице. У свим активностима на реализацији програма учествоваће представници институција, организација и удружења чији рад и искуство могу допринети квалитету резултата (Црвени крст, полиција, хитна помоћ, ватрогасна служба и др.). Све активности биће равномерно распоређене у временском року предвиђеном за реализацију.  **АКТИВНОСТИ ПРОГРАМА**   1. **Кампања Паметне улице, усмерена на становништво ГО Младеновац**    1. Информисање грађана о безбедности у саобраћају путем друштвених мрежа, локалних медија и промотивног материјала - Организовање online кампања које за циљ имају да подигну свест грађанства о важности превентивног деловања унапређења безбедности саобраћаја на путевима. Покретање тема на Фејсбук страницама о безбедности учесника у саобраћају у Младеновцу са фокусом на децу и бициклисте. Анимирање грађана да шаљу извештаје са путева, да сликају небезбедна места и да размишљају како да их елиминишу, чиме се повећава утицај грађанства на унапређење безбедности у саобраћају, и анимирају се да сагледају сопствено понашање у саобраћају. Уједно, врши се мапирање небезбедних места (активност 3.А). Током имплементације активности програма, Младеновац ће бити у знаку безбедности саобраћаја тако да што већи број грађана буде обавештен о проблемима угрожених учесника у саобраћају и о потенцијалном штетном и опасном понашању у саобраћају. Биће припремљен јединствени дизајн који ће прожимати све активности и који ће грађани препознавати као симбол настојања да се Младеновац учини саобраћајно безбедним градом.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | **Кампања Паметне улице, усмерена на становништво ГО Младеновац** | подизање свести грађанства о важности личног доприноса за унапређење безбедности саобраћаја на путевима. | деца , омладина и грађанство | Комисија за безбедност саобраћаја ГО Младеновац | ПС Младеновац  КЗМ Младеновац  Спортски Савез Младеновац |  * 1. Кампања на местима окупљања младих и конзумирања алкохола о вожњи под дејством алкохола и наркотика - Организивање скупова младих током кампање која има за циљ подизање свести мллдих о важности унапређења безбености и не коришћења алхохола и наркотика приликом учествовања у саобраћају, као и о страшним последицама услед непажње у вожњи. Посебна пажња биће посвећена умањењу ставова да је ризично понашање вредно дивљења (брза вожња, уласци у ризичне ситуације на путу и др.)  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | **Кампања за омладину** | подизање свести омладине о проблематичном понашању у саобраћају и последицама | омладина и грађанство | Комисија за безбедност саобраћаја ГО Младеновац | ПС Младеновац  КЗМ Младеновац  Спортски Савез Младеновац |  * 1. Организација активности у отвореним просторима у граду за скретање пажње грађана на проблем безбедности саобраћаја. Током реализације ових активности биће затворене централне општинске саобраћајнице на којима ће бити организовани полигони за децу на којима ће координирати саобраћајни полицајци и стручни едукатори. Током ове активности биће организовани и бициклистички скуп који ће за циљ имати промоцију безбедног учествовања бициклиста у саобраћају. Ова акција обухвата јавно заговарање и промоцију безбедности у саобраћају. Активности акције обухватиће јавну трибину током које ће грађанима који учествују у саобраћају (пешаци, возачи аутомобила, мотористи и бициклисти) бити дељени пропагандни материјали чија ће садржина обухватати најбитније ставке за превентивно деловање против саобраћајних незгода. Поред наведених активности биће снимљен и промо филм који ће се емитовати на друштвеним мрежама и локалној телевизији, а имаће за циљ да подигне свест грађана о важности личне безбедности у саобраћају. Циљ ове јавне кампање је да се што већи број грађанства укључи у превецију безбедности у саобраћају и на тај начин унапреди безбедност грађана у Младеновцу.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | **Јавне манифестације** | подизање свести широке групе грађана о безбедности саобраћаја и проблемима које Младеновац има у овом сектору | Становништво у Младеновцу | Комисија за безбедност саобраћаја ГО Младеновац | ПС Младеновац  КЗМ Младеновац  Спортски Савез Младеновац |  1. **Едукативне активности**    1. Едукација деце       1. Обуке за вршњачке едукаторе - успостављање модела старије сестре или брата - ученика виших разреда основних школа и средње школе који би бринули о млађим ученицима, који на путу до школе пролазе кроз идентификована небезбедна места, и учили их о безбедности у саобраћају. Активност обухвата низ едукативних сесија које имају за циљ и да из редова основаца и средњошколаца оспособе појединце који би по завршетку обуке имали задатак да унутар своје разредне заједнице пренесу стечено знање кроз радионице унутар одељења. Овакав вид едукације опште је прихваћен и веома је продоран поготово у узрасту средњошколаца и основаца, реализацијом ове активности обухватили би све основне и средње школе у Младеновцу, а преко 500 ученика прошло би кроз едукативни програм и на тај начин превентивно би утицали на безбедност младих у саобраћају. У оквиру ове активности један од циљева имплементације је успостављање сталне сарадње са ученичким паламентима који би по завршетку програма наставили са организовањем едукативних радионица унутар школе. Такође се планира формирање секција за безбедност саобраћаја по основним школама које би постале стални програм у оквиру ваннаставних активности. Ова планирана активност биће настављена и после имплементације програма што обезбеђује њену самоодрживост.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Обука за вршњачке едукаторе „ЗНАЊЕ ЈЕ СИГУРНОСТ“ | Унапређење безбедности младих у саобраћају | ученици основних и средњих школа | Комисија за безбедност саобраћаја ГО Младеновац | ПС Младеновац  КЗМ Младеновац  Основне и средње школе, удружења грађана |  * + 1. Кампања у школама почиње поделом пакета едукативног материјала у коме ће бити материјал који је припремила Агенција за безбедност саобраћаја (програм Пажљивко), и који ће бити употпуњен додатним паметним материјалом за децу, као што су светлеће наруквице и привесци и налепнице за торбе (са системом "мачије очи"). Акција се наставља расписивањем конкурса за најбољи литерални и ликовни рад на тему безбедности у саобраћају, на тај начин деца школског узраста ће бити анимирана да буду креативна и да повећају интересовање за личну безбедност у саобраћају. Најбољи радови биће награђени по завршетку конкурса када ће бити организована и изложба радова са јавном промоцијом „Школарац на путу“. Поред програма за младе таленте, биће организована и радионица из области безбедности саобраћаја на коме ће ученици основних и средњих школа у Младеновцу заједно креирати игрицу о безбедности у саобраћају, и на тај начин ћемо целокупан програм повезати и начинити га комплексним. На крају креирања игрице, школе ће се такмичити. Програм који је предвиђен у овој акцији подићиће свест младима о важности знања о саобраћају ради унапређења личне безбедности, као и презентовање безбедности ђака у саобраћају који такође представљају рањиву категојију.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Школарац на путу | Повећање знања деце основно-школског узраста о правилном понашању у саобраћају | ученици основних и средњих школа | Комисија за безбедност саобраћаја ГО Младеновац | ПС Младеновац  КЗМ Младеновац  Основне и средње школе, удружења грађана |  * + 1. Обука за младе бициклисте обухвата превентивне радионице, теоретске обуке и едукације младих бициклиста који свакодневно учествују у саобраћају, као и опремање адекватном опремом за безбедно учествовање бициклиста у саобраћају.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Обука за младе бициклисте | Повећање знања деце која користе бициклу као превозно средство или средство рекреације о правилном понашању у саобраћају | ученици основних и средњих школа | Комисија за безбедност саобраћаја ГО Младеновац | ПС Младеновац  КЗМ Младеновац  Основне и средње школе, удружења грађана |  * + 1. Едукација наставника и родитеља о безбедности деце на путу - у првој фази, едукативни програм је намењен учитељима, који ће имати обавезу да знање пренесу на родитеље током редовних родитељских састанака. Посебне радионице биће организоване конкретно за родитеље, који покажу додатно интересовање.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Едукација деце и наставника | Проширење групе људи који ће активно учествовати на едукацији деце о безбедном саобраћају | Родитељи и наставници | Комисија за безбедност саобраћаја ГО Младеновац | ПС Младеновац  КЗМ Младеновац  Основне и средње школе, удружења грађана |  * 1. Едукација старијих учесника у саобраћају - осим предавања и разговора на тему безбедности саобраћаја у селу и на отвореном путу, едукација возача ће обавезно укључивати обуку прве помоћи.      1. Возачи (акцент на едукацији возача трактора и пољопривредних машина). Планирани програм обухвата организовање едукације за возаче из руралних средина са фокусом на возаче пољопривредних машина који су честа мета саобраћајних несрећа и повреда приликом обављања свакодневних активности. Биће организована едукативна предавања које ће обухватати и практичан део превенције незгода приликом управљања пољопривредних машина (трактори, фрезе, и сл.). По завршетку обуке учесницима ће бити обезбеђена и опрема за сигнализацију у саобраћају за свакодневну употребу (прслуци,сигнализирајуће траке и сл.) и на тај начин ће се унапредити безбедност возача из руралних средина. Током трајања акција биће укључени и представници месних заједница чиме ће се појачати сарадња са представницима локалних заједница у руралним срединама, што представља један од битних корака за даље унапређење и превенцију безбедности у саобраћају.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Едукација возача | Унапређење безбедности саобраћаја (нарочито у руралним срединама) | Возачи (акцент на возачима у руралним срединама), председници месних заједница | Комисија за безбедност саобраћаја ГО Младеновац | ПС Младеновац  КЗМ Младеновац  Месне Заједнице  Пумпе |  * + 1. Едукација бициклиста (оснивање удружења бициклиста, промоција бициклизма и безбедности у вожњи) - Програм обухвата организовање јавних трибина које ће имати за циљ презентовање превентивних мера за унапређење безбедности рањивих учесника у саобраћају (бициклисти и однос са пешацима). Трибине ће бити организоване у сарадњи са Спортским савезом и том приликом спортисти и рекреативци имаће прилику да стекну нова знања о безбедниости у саобраћају и превентивној заштити од свакодневних незгода које се дешавају пешацима и бициклистима. Поред едукативног дела планирано је и опремање учесника са основном опремом за учествовање у саобраћају. Крајњи циљ ове акције јесте унапређење безбедности рањивих група које учествују у саобраћају и опремање основном опремом за превентивно деловање против саобраћајних незгода. Нарочита пажња биће посвећена питању промоције бициклизма у Младеновцу, као здравог начина превоза, нешкодљивог за животну средину. У ту сврху и са сврхом едукације и повећања безбедности бициклиста (и пешака) у Младеновцу, биће подстакнуто оснивање удружења бициклиста Младеновца, које тренутно не постоји.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Едукација за бициклисте у саобраћају „Сигурна рекреација“ | Унапређење безбедности бициклиста (и пешака) у саобраћају | Грађанство, спортисти и рекреативци. | Комисија за безбедност саобраћаја ГО Младеновац | ПС Младеновац  КЗМ Младеновац  Спортски савез |  * + 1. Едукација моторциклиста - Организоавње јавних мото скупова на којима ће бити дељени пропагандни материјали чија ће садржина обухватити основне принципе за унапређење безбедности моторциклиста у саобраћају. Организовање радионица које ће имати за циљ да се од моторциклиста који су претежно критична и рањива група у саобраћају направе савезници за безбедност саобраћаја који ће слати извештаје о стању и проблемима на путевима. Тиме моторциклисти подижу своју свест и знање о проблему безбедности у саобраћају и добијају нову, веома важну улогу у локалној заједници и након завршетка активности програма.  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Едукација моторциклиста | Унапређење ризичне групе моторциклиста у групу савезника за безбедност саобраћаја | Грађанство, спортисти и рекреативци. | Комисија за безбедност саобраћаја ГО Младеновац | ПС Младеновац  КЗМ Младеновац  Спортски савез  Удружења моторциклиста |  1. **Едукација чланова општинске комисије за безбедност саобраћаја**  |  |  |  |  |  | | --- | --- | --- | --- | --- | | **Назив активност** | **Циљ програма** | **Циљна група** | **Носилац активности** | **Партнери на реализацији** | | Едукација чланова општинске комисије | Унапређење знања и способности чланова Комисије за креирање и имплементацију иновативних програма подстицања и достизања безбедности у саобраћају | Комисија за безбедност саобраћаја ГО Младеновац | Комисија за безбедност саобраћаја ГО Младеновац | - | |

|  |
| --- |
| Краткорични и ургентни циљ програма је да се обезбеди безбедност деце у саобраћају у општини Младеновац, и да општина Младеновац изађе из групе општина са највећим ризиком за страдање деце. Предложене активности пројекта би требало да трајно допринесу подизању свести грађана, али оне предвиђају и оснивање удружења (бициклисти), обуке вршњачких едукатора који ће преносити знање на следеће генерације, прављење савезника у борби за безбедност саобраћаја (моторциклисти), чиме пројекат добија на одрживости. Активности едукације, као и промотивне активности, ће се наставити и након завршетка пројекта, те ће се циљ лакше остварити.  Дугорочни циљ програма је и опште побољшање безбедности саобраћаја на путевима у ГО Младеновац и да се смањи број погинулих лица у саобраћајним незгодама и да се на тај начин обезбеди прихватљив ниво безбедности саобраћаја на путевима уз минимални негативни утицај на животну средину. Потребно је успоставити позитивне трендове континуираног опадања броја настрадалих у саобраћајним незгодама у Младеновцу и достићи ниво безбедности саобраћаја који постоји у безбеднијим општинама у Србији, а затим и ниво безбедности саобраћаја локалних заједница у развијеним земљама ЕУ. Начелно, потребно је остварити услове за одрживи развој саобраћаја, у ком ће сви учесници у саобраћају (посебно рањиви) бити обавештени, спремни да деле информације и знања, и безбедни. |

**ЦИЉЕВИ ПРОГРАМА**

**ЦИЉНА ГРУПА И СТРУКТУРА КОРИСНИКА**

|  |
| --- |
| С обзиром на то да је у Младеновцу проблем безбедности саобраћаја јако изражен у односу на републички просек, циљне групе програма су разноврсне и обухватају већину учесника у саобраћају.  Главна циљна група ће бити деца, односно ученици узраста од 7-15 година, с обзиром на то да су најугроженија популација у саобраћају. Додатно, за вршњачку едукацију, односно модел старије сестре/брата биће едуковани и старији ученици из средњих школа 15-19 година. У ГО Младеновац ове године је у први разред кренуло 515 ученика укупно на територији града и села, и главни фокус ће бити на њима. Посебно ће бити издвојена и група најмлађих бициклиста, с обзиром на то да су у случају када возе бицикле двоструко рањива група.  Родитељи и наставници/учитељи - осим као учесници у саобраћају, родитељи и наставници ће проћи програм едукације како да деци пренесу информације и знање о безбедном понашању у саобраћају. Акцент ће бити стављен на едукацију родитеља ученика првог разреда, које ће наставници/учитељи позивати на предавања и радионице. Посебна пажња ће бити посвећена родитељима који довозе децу у школу аутом, и којима ће бити предочене предности довођења деце пешака.  Возачи - кампања ће бити усмерена на све возаче у Младеновцу, којима ће бити пренете информације о небезбедним тачкама у Младеновцу. Посебна пажња ће бити посвећена возачима у руралним срединама - едукативни програм ће бити углавном усмерен на возаче трактора и пољопривредних машина који представљају опасност на друму у периоду пољских радова. Структура циљне групе је разноврсна, од младих до старијих становника села, који ће бити контактирани путем месних заједница.  Бициклисти су угрожена група учесника у саобраћају, и у Младеновцу нису организовани, осим јаке везе са Спортским савезом Младеновца, који их неформално окупља. Бициклисти су различитих узраста, од деце узраста основне школе до грађана средњих година који користе бицикл за рекреацију и одлазак на посао.  Моторциклисти су ризична и рањива група, и у Младеновцу постоји неколико клубова, од којих су неки мање или више егзибиционистички оријентисани, и самим тим опаснији по друге учеснике у саобраћају. Различитих су узраста, укључујући и клубове ветерана. |

**ОЧЕКИВАНИ РЕЗУЛТАТИ ПРОГРАМА**

|  |
| --- |
| Очекивани резултати су:   * унапређење безбедности саобраћаја на путевима и смањење броја саобраћајних незгода на територији Градке општине Младеновац * повећано знање деце, нарочито у нижим разредима основних школа, о правилном понашању у саобраћају * подигнута свест омладине о опасностима брзе и несмотрене вожње, као и вожње под дејством алкохола и нарокотика * едуковани представници рањивих група у саобраћају о безбедном понашању (бициклисти, моторциклисти, ђаци) * ангажовани грађани у напорима за достизање већег степена безбедности саобраћаја * директан ангажман ризичних група (моторциклисти) на активностима унапређења безбедности саобраћаја * успостављено организовано деловање бициклиста у граду и подстакнути да промовишу безбедно понашање у саобраћају, као и бициклизам уопште * успостављен систем вршњачких едукатора и модела старије сестре/брата у школама на територији ГО Младеновац који ће се наставити након реализације програма * повећано знање родитеља о активностима које треба да предузму за већу безбедност сопствене деце у саобраћају * повећано знање учитеља/наставника о пожељном понашању деце и родитеља у саобраћају, које ће моћи да преносе и на наредне генерације * повећано знање општинске комисије за безбедност саобраћаја о начинима креирања и имплементирања програма и других активности везаних за безбедност саобраћаја |